laion/Wikipedia-Exotic huggingface dataset:
אימפריות נופלות לאט

השיר "אימפריות נופלות לאט" מהאלבום "יורד נמוך" של דן תורן יצא בשנת 1996. השיר נכתב על ידי מאיר גולדברג והולחן על ידי דן תורן, וזכה במספר מצעדים ופרסים. גולדברג כתב את המילים ללחן השיר America (של סיימון וגרפונקל) ודן תורן קיבל את המילים בלי לדעת את העובדה הזו, ולכן יצר להן לחן. בהתחלה תורן ביצע את השיר לבדו אך השיר הגיע לתפוצה רחבה ולמצעדים בגרסת הביצוע של דן תורן וחמי רודנר. בגרסה הזו היו מעורבים בעיבוד השיר תורן, אורי תכלת, שיקו פלדמן ועופר קורן. בעקבות ביצועו של חמי רודנר בשנת 2002 התפרסם השיר ומשמעותו הדהדה במיוחד לאחר אסון מגדלי התאומים. את "אימפריות נופלות לאט" הפיצו כסינגל כפול על גבי תקליטור ביחד עם "חוץ לארץ" שבו התארחה הזמרת-יוצרת דנה ברגר. השיר הוא שיר אינטימי על הפער בין אירועי ההיסטוריה שהילד מנסה להכין עליהם שיעורי בית לבין חיי היומיום הפשוטים בביתו. הילד משווה את המשפחה לאימפריה שבסופו של דבר דוהה ולא זוכרים אותה, כשהאבא נכנס לבית, הפלישה מתחילה. הילד שומע חלקים מהשיחה, האבא אומר שחצי מהמשכורת הלכה, ובשלב זה כבשו כבר חצי מהאימפריה. עד שהשיחה נגמרה, האבא מרגיע את האמא וכבר כל האימפריה נכבשה. תורן פירש את השיר: "הוא מדבר על הפיצול, היקום המקביל, שקיים בין ההווה הכלכלי הלא קל של המשפחה בשיר, לבין עולם החלום והדמיון של הילד. כשמדברים על עבדות מודרנית צריך לזכור, זה נכון שהחיים בחוץ לא קלים, אבל לקרוא, לדמיין ולחלום זה עוזר, לעיתים אפשר למצוא בזה נחמה. בסופו של דבר, בפנים כל אחד הוא בן אדם". השיר, בביצועו של דן תורן, נכנס למצעדים השנתיים ותפס מקום מכובד בין שירים אחרים לגמרי באופיים המילולי והמוזיקלי. השיר בוצע במסגרת התוכנית "כוכב נולד". במסגרת פאנל בשם "העבדות המודרנית" בוצע דואט מיוחד לשיר על ידי דן תורן ובוצר. גרסה נוספת של השיר, ביצוע חי של חמי רודנר במופע "דן תורן: עוד סיבוב" שנערך ב־9 בנובמבר 2000 במסגרת "ציפורי לילה" במועדון הבארבי. המופע תועד על גבי אלבום בשם זה שיצא ב־2002. אף על פי שלא זכה להצלחה גדולה במצעדים השבועיים, השיר בביצועו של דן תורן נכנס למצעדים השנתיים ותפס מקום מכובד בין השירים האחרים. גרסת הכיסוי של חמי רודנר זכתה במקום ה-23 במצעד השנתי של 2002, וצעדה שישה שבועות במצעדי הפזמונים השבועיים של רשת ג', לה הוצגה כמועמדת ב־14 ביולי 2002 (מ-24 ביולי 2002 עד 1 בספטמבר 2002) ובשיאו הגיע למקום השישי (4 באוגוסט 2002). זאת ועוד, הגיע למקום ה-49 במצעד פסקול העשור, ולמקום ה-7 במצעד השנתי של גלי צה"ל. דן תורן: אימפריות נופלות לאט, באתר מיוסיק Imperiot Noflot Le’et - אימפריות נופלות לאט, באתר genius המילים של אימפריות נופלות לאט, באתר שירונט מידע על אימפריות נופלות לאט בקטלוג הספרייה הלאומית מימה - דן תורן - אימפריות נופלות לאט, באתר www.mima.co.il אימפריות נופלות לאט – פזמונט, באתר pizmonet.co.il דן תורן, "עוד סיבוב: הופעה חיה בבארבי", NMC, ‏2002. מאיר גולדברג, מאיר גולדברג חושף: הסיפור מאחורי 'אימפריות נופלות לאט', בבלוג "הספרנים" של הספרייה הלאומית, 22.04.2018 Dan Toren - דן תורן – Imperiot Noflot Le'et - אימפריות נופלות לאט (באנגלית), נבדק ב-2021-03-07 מילות השיר, באתר tarbutil.cet.ac.il ליבא | אימפריות נופלות לאט | דן תורן, באתר ליבא, ‏2016-11-15
Drunk (אלבום)

Drunk הוא אלבום האולפן השני של המוזיקאי האמריקאי ת'אנדרקאט. האלבום יצא לאור ב-24 בפברואר 2017, על ידי חברת התקליטים בריינפידר. האלבום מכיל הופעות אורח של קני לוגינס, מייקל מקדונלד, קנדריק לאמאר, ויז קאליפה, מק מילר ופארל ויליאמס. זהו אלבום האולפן הראשון של ת'אנדרקאט מזה ארבע שנים, מאז צאת אלבומו Apocalypse.‏ Drunk זכה לביקורות חיוביות ממבקרי המוזיקה. Drunk זכה לשבחים כליים ממבקרי המוזיקה. באתר Metacritic קיבל האלבום ציון ממוצע משוקלל של 80 מתוך 100 בהבתסס על 26 ביקורות המעידות על "ביקורות חיוביות בדרך כלל". ב-AnyDecentMusic?‎ קיבל האלבום ציון של 7.9 מתוך 10, בהתבסס על הערכתם לגבי הקונצנזוס הביקורתי. בביקורת חיובית באתר Exclaim!‎, דניאל סילבסטר שיבח את הגרוב של ברונר ואת יכולתו לעבור לכאורה דרך שיר לשיר תוך שהוא משנה כמה דברים, אך שומר על גרוב טוב. מידע על האלבום Drunk באתר MusicBrainz Shepherd, Jack (22 בפברואר 2017). "Album reviews: Sleaford Mods – English Tapas, Stormzy – Gang Signs & Prayer, Thundercat – Drunk, and more". The Independent. נבדק ב-22 בפברואר 2017. {{cite web}}: (עזרה) Jaward, Isa (26 בפברואר 2017). "Thundercat: Drunk review – mesmeric and funk-fuelled". The Observer. נבדק ב-23 בינואר 2018. {{cite web}}: (עזרה) "Thundercat - Drunk | Resident Advisor". residentadvisor.net (באנגלית). נבדק ב-15 בנובמבר 2020. {{cite web}}: (עזרה) Sylvester, Daniel (22 בפברואר 2017). "Thundercat - Drunk". Exclaim!. נבדק ב-22 בפברואר 2017. {{cite web}}: (עזרה) Mertens, Max (25 בינואר 2017). "Thundercat Announces Third Album 'Drunk' Featuring Kendrick Lamar, Pharrell, Flying Lotus, and More". Vice. נבדק ב-22 בפברואר 2017. {{cite web}}: (עזרה) O'Connor, Roisin (25 בינואר 2017). "Thundercat reveals details of third album 'Drunk' ft. Kendrick Lamar, Pharrell, Wiz Khalifa and Flying Lotus". The Independent. נבדק ב-22 בפברואר 2017. {{cite web}}: (עזרה) Dandridge-Lemco, Ben (25 בינואר 2017). "Thundercat Announces Drunk Album, Shares "Show You The Way" With Michael McDonald And Kenny Loggins". The Fader. נבדק ב-22 בפברואר 2017. {{cite web}}: (עזרה) "Reviews for Drunk by Thundercat". Metacritic. נבדק ב-24 בפברואר 2017. {{cite web}}: (עזרה) "Drunk by Thundercat reviews". AnyDecentMusic?. נבדק ב-24 ביוני 2017. {{cite web}}: (עזרה) BBC Radio 6 Music Staff (27 בנובמבר 2017). "Albums of the Year 2017". BBC Radio 6 Music. נבדק ב-8 בדצמבר 2017. {{cite web}}: (עזרה) Exclaim! Staff (30 בנובמבר 2017). "Top 10 Soul and R&B Albums of 2017". Exclaim!. נבדק ב-9 בינואר 2018. {{cite web}}: (עזרה) The Guardian Staff (13 בדצמבר 2017). "Best Albums of 2017". The Guardian. נבדק ב-13 בדצמבר 2017. {{cite web}}: (עזרה) "The 100 Best Albums of 2017". Noisey. December 6, 2017. Retrieved February 10, 2018. "NME's Albums of the Year 2017". NME. 23 בנובמבר 2017. נבדק ב-28 בנובמבר 2017. {{cite web}}: (עזרה) "The 50 Best Albums of 2017". Pitchfork. 12 בדצמבר 2017. נבדק ב-13 בדצמבר 2017. {{cite web}}: (עזרה) "Albums of the Year". Rough Trade. 14 בנובמבר 2017. אורכב מ-המקור ב-15 בנובמבר 2017. נבדק ב-14 בנובמבר 2017. {{cite web}}: (עזרה) Stereogum Staff (5 בדצמבר 2017). "The 50 Best Albums of 2017". Stereogum. נבדק ב-6 בדצמבר 2017. {{cite web}}: (עזרה) "The 30 Best Albums of 2017". Vinyl Me, Please. נבדק ב-6 בדצמבר 2017. {{cite web}}: (עזרה)
ג'ונתן קומינגה

ג'ונתן מלאנגו קומינגה (באנגלית: Jonathan Malangu Kuminga; נולד ב-6 באוקטובר 2002) הוא כדורסלן קונגולזי, המשחק בעמדת הסמול פורוורד בגולדן סטייט ווריורס מליגת ה-NBA. אחיו הבכור של קומינגה, ג'ואל נטמבווה, משחק באוניברסיטת טקסס טק. שניים מבני דודיו משחקים כדורסל מקצועי, עמנואל מודיאיי בליגת ה-NBA ועומארי גודול באירופה. שפת האם של קומינגה היא צרפתית, אך הוא לומד אנגלית כשפה שנייה. קומינגה החל לשחק כדורסל ברפובליקה הדמוקרטית של קונגו כבר בגיל שנתיים. בשנת 2016 עבר לארצות הברית כדי לשחק כדורסל תיכונים. בעונתו הראשונה בתיכון, קומינגה שיחק בבית הספר התיכון הנטינגטון בהנטינגטון שבוירג'יניה המערבית. בעונתו השנייה, הוא עבר לבית הספר התיכון החדש אוור סאביר ניו אמריקאן בסנטריץ' שבניו יורק וקלע 25 נקודות, 5 ריבאונדים ו-5 אסיסטים בממוצע למשחק. בינואר 2019, נבחר קומינגה לשחקן המצטיין של משחק הסלאם דאנק לאחר שקלע 40 נקודות, שיא נקודות במשחק יחיד במשחק ראווה זה, במהלך ההפסד לתיכון גונזגה. בתום העונה זכה קומינגה בתואר שחקן העונה השנייה המצטיין בתיכונים. בתום העונה, קומינגה העמיד ממוצעים של 20.8 נקודות, 5.2 ריבאונדים ו-3.3 אסיסטים למשחק עבור ניו יורק רנס במהלך ליגת הנוער של נייקי, שם שיחק מול שחקנים בוגרים ממנו. הוא קלע 43 נקודות עם 7 מ-11 מהשלוש מול טקסס טיטאנס, אשר שיחקו בה קייד קנינגהם וגרג בראון. בעונתו השלישית בתיכונים, עבר קומינגה לבית הספר התיכון "פטריק" בהילסייד שבניו ג'רזי. במהלך 30 הימים הראשונים של העונה נמנע מקומינגה לשחק בעקבות חוקי המעבר בין קבוצות בניו ג'רזי. ב-23 בדצמבר 2019 ערך קומינגה את הופעת הבכורה שלו בתיכון, כשקלע 20 נקודות בניצחון על בית הספר התיכון הקתולי רוזל. ב-3 בינואר 2020, הוא נקע את הקרסול ולא שיחק במשך חודש. קומינגה העמיד ממוצעים של 16.2 נקודות, 5.5 ריבאונדים ו-3.7 אסיסטים למשחק בשנתו השלישית. קומינגה סוקר כאחד השחקנים הטובים ביותר המיועדים למחזור 2021 של ליגת המכללות, וברוב המקומות הוא דורג ראשון. ב-15 ביולי 2020, הוא עבר למחזור 2020 והודיע כי יוותר על המכללות כדי להצטרף לתוכנית חדשה של ליגת הפיתוח של ה-NBA שמטרתה לפתח שחקנים צעירים. במחזור 2020 דורג קומינגה כסמול פורוורד הראשון בטיבו וכשחקן הרביעי מכל העמדות על פי ESPN. ב-15 ביולי 2020, חתם קומינגה לעונה בג'י ליג איגנייט מליגת הפיתוח של ה-NBA. ב-10 בפברואר 2021, ערך קומינגה את הופעת הבכורה שלו בקבוצה ורשם סטטיסטיקה של 19 נקודות, 4 אסיסטים, 2 ריבאונדים ו-2 חסימות בניצחון 104–110 על סנטה קרוז ווריורס. ב-29 ביולי 2021, קומינגה נבחר בבחירה השביעית בדראפט ה-NBA ‏2021 על ידי הגולדן סטייט ווריורס. בעונתו הראשונה זכה באליפות והוא השחקן השני הצעיר ביותר שזכה בתואר זה. מדיה וקבצים בנושא ג'ונתן קומינגה בוויקישיתוף ג'ונתן קומינגה, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN
הפועל בועיינה

הפועל בועיינה (בערבית: هبوعيل البعينة) היא קבוצת כדורגל ישראלית מהמועצה המקומית בועיינה-נוג'ידאת. הקבוצה משחקת בליגה א' צפון. המועדון המקורי הפועל בועיינה הוקם בשנות ה-60 ושיחק בליגות הנמוכות, כאשר הישג השיא בשנים אלו היה תקופה קצרה בליגה ב' (הליגה הרביעית דאז), בין העונות 1993/1994 ועד 1998/1999, לאחר מכן ירד חזרה לליגה ג' והתפרק. בשנת 2010 הוקמה הקבוצה מחדש ובשנת 2013 עלתה הקבוצה לליגה ב'. בעונת 2015/2016 הצליחה להעפיל לפלייאוף העלייה לליגה א' אך לא הצליחה להגיע לליגה א'. רק בסיום עונת 2019/2020 הצליחה בועיינה להגיע לליגה א' לאחר שקבוצת אסי גלבוע שהייתה הסגנית התפרקה, ובית הדין של ההתאחדות לכדורגל פסק כי בועיינה תעלה לליגה א'. הפועל בועיינה באתר ההתאחדות לכדורגל בישראל הפועל בועיינה, ברשת החברתית פייסבוק קשים חיי אלוף עמ. 3, הפועל בועיינה מוצגת במחוז נצרת, מאת משה קשטן, עיתון חדשות הספורט 3 ביוני 1968 חולים על כדורגל מערכת דאבל פס, אתר דאבל פס, 5 בספטמבר 2010 המגזין לליגות נמוכות, הודעה לגבי עלייתה של בועיינה לליגה א', 20 במאי 2020
הפועל בני פוריידיס

הפועל בני פוריידיס עבדאלעל (בערבית: هبوعيل ابناء الفريديس) היא קבוצת כדורגל ישראלית מהמועצה המקומית פוריידיס. הקבוצה משחקת בליגה ב'. המועדון המקורי הפועל פוריידיס הוקם בראשית שנות ה-70 ושיחק בליגות הנמוכות. בסוף עונת 1986/1987 העפילה הקבוצה לליגה ב', אך מיד בתום העונה העוקבת ירדה חזרה לליגה ג'. המועדון חזר לליגה ב' בעונת 1994/1995 שם שיחק 8 עונות, לאחריהן ירד המועדון לליגה ג' והתפרק בתום עונת 2001/2002. המועדון הפועל בני פוריידיס הוקם בשנת 2010, ונרשם לליגה ג' במחוז שומרון. בעונת 2011/2012 זכה המועדון בגביע המחוזי במסגרת גביע המדינה, והתקדם לסיבוב השישי לראשונה בתולדותיו. בעונת 2015/2016 הקבוצה פספסה הזדמנות עלייה כשסיימה במקום השני בלבד במחוז יזרעאל, 6 נקודות בלבד מאחורי הפועל בני ערערה שסיימה במקום הראשון. בעונת 2016/2017 שובץ המועדון במחוז שומרון והתחרה על העלייה עם בית"ר פרדס חנה על תואר אליפות הליגה והעפלה לליגה ב', כאשר הצליח בסוף העונה להעפיל לליגה ב'. בתום עונת 2019/2020 העפיל המועדון לליגה א', לאחר שסיים במקום הראשון בליגה ב' צפון ב'. בסיום עונת 2021/2022 חזרה הקבוצה לליגה ב. הפועל בני פוריידיס באתר ההתאחדות לכדורגל בישראל הפועל בני פוריידיס, ברשת החברתית פייסבוק קבוצות הליגות הנמוכות פתחו רשמית את העונה, הפועל פורידייס ניצחה את הפועל רכסים 0:3, עיתון ⁨⁨דבר⁩⁩, 2 ספטמבר 1973
שגרירות קוסובו בישראל

שגרירות קוסובו בישראל היא הנציגות הדיפלומטית של רפובליקת קוסובו בישראל. היא נמצאת ברחוב קרן היסוד 11 בירושלים. הנציגות הוקמה ב-14 במרץ 2021. ערכים מורחבים – הסכם סרביה–קוסובו, יחסי ישראל–קוסובו ב-4 בדצמבר 2020, נחתם בבית הלבן הסכם סרביה–קוסובו, שכלל הסכמות בנוגע ליחסי שתי המדינות עם ישראל. ההסכם נחתם בנוכחותם של נשיא סרביה, אלכסנדר ווצ'יץ', ראש ממשלת קוסובו, עבדולה הוטי ונשיא ארצות הברית דונלד טראמפ במסגרת ההסכם, ישראל וקוסובו חויבו להכיר זאת בזאת, וקוסובו הודיעה כי היא תפתח את שגרירותה בירושלים.. ב-14 במרץ 2021, קוסובו מלאה את התחייבותה ופתחה את השגרירות בירושלים, ובכך הפכה למדינה המוסלמית הראשונה שעושה זאת. הדיפלומטית הקוסוברית אינס דמירי מונתה לשגרירה על ידי משרד החוץ הקוסוברי. כשבוע לאחר הפתיחה הוקמה ממשלה חדשה בקוסובו בהנהגת אלבין קורטי, ועם הקמתה שלח נשיא טורקיה רג'פ טאיפ ארדואן בקשה לשקול מחדש את הקמת השגרירות בירושלים, אך בריאיון שהעניקה שרת החוץ דוניקה גרוואלה-שווארץ (אנ') היא אמרה שפתיחת השגרירות היא "עניין סגור" והוסיפה שיחד עם זאת קוסובו רוצה לשמר יחסים ידידותיים עם הפלסטינים. הסכם סרביה–קוסובו יחסי ישראל–קוסובו יונה לייבזון עמית ולדמן קרן בצלאל ירון אברהם, ‏סרביה תעביר את שגרירותה לירושלים; ישראל תכונן יחסים רשמיים עם קוסובו שהודיעה שתפתח שגרירות בבירה, באתר ‏מאקו‏, 4 בספטמבר 2020 איתמר אייכנר והסוכנויות, שגרירויות בירושלים: טראמפ הכליל את ישראל בהסכם בין סרביה לקוסובו, באתר ynet, 4 בספטמבר 2020 סוכנויות הידיעות, ‏נורמליזציה בין ישראל וקוסובו: השגרירות תוקם בי-ם, גם שגרירות סרביה תעבור, באתר מעריב אונליין, 4 בספטמבר 2020 נטע בר, טראמפ: סרביה תעביר את השגרירות לירושלים; קוסובו תנרמל יחסים עם ישראל, באתר ישראל היום, 4 בספטמבר 2020 Riechmann, Deb (4 בספטמבר 2020). "Serbia, Kosovo normalize economic ties, gesture to Israel". Associated Press. נבדק ב-4 בספטמבר 2020. {{cite web}}: (עזרה) Lazaroff, Tovah (5 בספטמבר 2020). "Kosovo, Serbia to open embassies in Jerusalem". Jerusalem Post. ארכיון מ-2020-09-06. נבדק ב-5 בספטמבר 2020. {{cite news}}: (עזרה) אריאל כהנא ויורי ילון, קוסובו תפתח שגרירות בבירה, באתר ישראל היום, 12 במרץ 2021 איתמר אייכנר, קוסובו פתחה את השגרירות בירושלים, באתר ynet, 14 במרץ 2021 "Kosovo: Foreign minister says Jerusalem embassy 'a done deal'". i24NEWS (באנגלית). 2021-03-31. נבדק ב-2021-03-31.
ג'ורג' פרנץ' אנגס

ג'ורג' פרנץ' אנגס (באנגלית: George French Angas‏; 25 באפריל 1822 – 4 באוקטובר 1886), היה חוקר טבע, צייר ומשורר אנגלי שפעל שנים רבות באוסטרליה. הוא נולד בניוקאסל על נהר הטיין, אנגליה, בנו הבכור של ג'ורג' פייף אנגס, דמות בולטת בהקמת המושבה החדשה בדרום אוסטרליה. אף שהראה כישרון יוצא דופן ברישום, הוא הוצב על ידי אביו בבית עסק בלונדון. הוא יצא לסיור באירופה ובשנת 1842 פרסם את ספרו הראשון "ראמבלס במלטה ובסיציליה". כתוצאה מניסיון זה, הוא הפנה עורף לעולם המסחר, והפנה את הכשרתו למחקר היסטוריה של הטבע, רישום אנטומי וליטוגרפיה והחל במסעותיו. אנגס צייר כמה מהנופים המוקדמים ביותר של דרום אוסטרליה. כשהגיע לאדלייד בינואר 1844, הוא הצטרף לסר ג'ורג' גריי במסע למרחב הפנים שלה. עד מהרה החל בסדרת מסעות נרחבת לאגמי נהר מורי, לעמק בארוסה, לחצי האי פלוריה ולדרום מזרח, והציג את רשמיו מהמושבה שזה עתה הוקמה - תושביה, נופיה ובעלי החיים שלה. לאחר מסע בניו זילנד שב לדרום אוסטרליה בשנת 1845 ונסע לפורט לינקולן. בשנה שלאחר מכן הוא חזר לזמן קצר לאנגליה, בליווי צעיר מאורי, חמי פומארה, שהוצג לצד ציוריו של אנגס באולם המצרי בלונדון. המסע הבא של אנגס בשנת 1846 היה לדרום אפריקה, שם בילה שנתיים בנטאל ובכף, ועבד על סדרת רישומים וצבעי מים שפורסמו בשנת 1849 בשם "The Kafirs Illustrated". בספר זה נשקף נוף של קייפטאון, דרבן, וינברג, ומקומות נוספים, וציורים שמתארים את הקבוצות האתניות המקומיות כמו הוטנטוטים וזולו . אנגס התחתן עם אלישיה מרי מורן בשנת 1849, ומהנישואין נולדו להם ארבע בנות. בשנת 1853 מונה אנגס לתפקיד במוזיאון האוסטרלי בסידני, ובסופו של דבר הפך למנהל ונשאר בסך הכל שבע שנים. אנגס שהה בסידני כשזהב התגלה לראשונה ליד באת'רסט, ניו סאות' ויילס. נסע לשם כדי לתעד את חיפוש הזהב, וביצע מספר ציורים. אלה פורסמו בסידני ובהמשך בלונדון. אנגס היה מיוצג בתערוכת פריז בשנת 1855 עם חמישה אמנים אוסטרלים נוספים, ביניהם קונרד מרטנס, פרדריק טרי ואדלייד אירונסייד, הפעם הראשונה שאמנים אוסטרלים הוצגו בתצוגה גדולה מעבר לים. אנגס חזר לדרום אוסטרליה בשנת 1860, ולבסוף חזר לאנגליה בשנת 1863. אנגס פרסם כמה ספרים על אוסטרליה ופולינזיה וכן את מחקרם של ג'ון מקדואל סטיוארט וג'ון פורסט, ותרם באופן משמעותי לקונכולוגיה עם תיאוריו ואיוריו. אנגס נפטר בלונדון ב־8 באוקטובר 1886. רבים מציוריו המקוריים של אנגס מוחזקים בספרייה הלאומית של אוסטרליה, וכן במספר מוסדות דרום אוסטרליים: גלריית האמנות של דרום אוסטרליה; אוניברסיטת אדלייד; מוזיאון דרום אוסטרליה; והחברה הגיאוגרפית המלכותית של דרום אוסטרליה. בספרייה הממלכתית של ניו סאות 'ויילס יש ארבעה מכתבים שכתב אנגס. מאוגוסט עד סוף נובמבר 2020, הספרייה הממלכתית של דרום אוסטרליה הציגה את עבודתו על דרום אוסטרליה משנת 1848, אנשי זולו כפר זולו עצים וקנגורו פורט אדלייד מדיה וקבצים בנושא ג'ורג' פרנץ' אנגס בוויקישיתוף Long, Moira M. 'Angas, George French', from the Dictionary of New Zealand Biography. Te Ara - the Encyclopedia of New Zealand, Dictionary of Australian Biography A, gutenberg.net.au E. J. R. Morgan, Australian Dictionary of Biography, Canberra: National Centre of Biography, Australian National University Angas, George French. 1864. Description d'espèces nouvelles appartenant à plusieurs genres de Mollusques Nudibranches des environs de Port-Jackson (Nouvelle-Galles du Sud), accompagnée de dessins faits d'après nature. Journal de Conchyliologie, series 3, 12:43-70, pls. 4-6.
הפועל כאוכב

הפועל כאוכב (בערבית: هبوعيل كوكب), נקראת גם הפועל כאוכב אבו אל-היג'א, היא קבוצת כדורגל ישראלית מהמועצה המקומית כאוכב אבו אל-היג'א. הקבוצה משחקת בליגה ב' צפון. המועדון שנוסד ב-1963 בילה את רוב שנותיו בליגה ג', למעט מספר עונות שהיה בליגה ב' שהיווה את הישג השיא שלו, אך כעבור תקופה קצרה חזר לליגה ג'. בעונת 2007/2008 הקבוצה זכתה באליפות ליגה ג' מחוז גליל ועלתה לליגה ב'. בעונת 2011/2012 סיימה הקבוצה במקום השלישי בליגה ב' - הטוב ביותר של עד אז, אבל לא השתתפה בפלייאוף העלייה לליגה א'. עונה אחת לאחר מכן סיימה הקבוצה במקום הרביעי בליגה ב' והשתתפה בפלייאוף העלייה שם ניצחה את עירוני בני כאבול ואת בני עראבה, אך הפסידה להפועל אכסאל בגמר הפלייאוף ונשארה בליגה ב'. ב-2015 סיים המועדון בקצה התחתון של הליגה, במקום ה-13, אך השתתף בפלייאוף הירידה לליגה ג', וניצח את אחווה עראבה בפלייאוף ונשארה בליגה. בעונת 2017/2018 הצליחה הקבוצה אחרי ניסיונות רבים לעלות לליגה א', אחרי שניצחה את צעירי שפרעם 1:2 בפלייאוף. בתום עונת 2023/2024 שבה לליגה ב'. סמלה של הקבוצה בשנותיה הראשונות סמל הקבוצה בעבר סמל הקבוצה החל מ-2018 הפועל כאוכב באתר ההתאחדות לכדורגל בישראל הפועל כאוכב, ברשת החברתית פייסבוק אלי לוי, לראשונה בתולדותיה: הפועל איכסל עלתה לליגה הלאומית, באתר ynet, 4 באפריל 2018
אנדרו מאטאראזו

אנדרו מאטאראזו (באנגלית: Andrew Matarazzo; נולד ב-4 במרץ 1997) הוא שחקן ברזילאי-אמריקאי, הידוע בעיקר מתפקידו כגייב בסדרת הטלוויזיה "זאב צעיר" בעונתה האחרונה. מאטאראזו נולד בסאו פאולו, ברזיל אך גדל בעיקר במיאמי, פלורידה. הוא דובר פורטוגזית, אנגלית וספרדית. אמו ג'ייד מאטאראזו היא פעילה בקהילת האמנים הלטינית הן בעבודה שלה והן בסיוע בחשיפת אמנים בינלאומיים אחרים לקהלים אמריקאים. אף על פי שהופיע על הבמה מאז ילדותו, החליט מאטאראזו לשחק בקולנוע לאחר שצפה בריבר פיניקס בסרט "אני והחבר'ה". הוא למד בת'ורפ, סארי שליד לונדון בבית הספר האמריקני (TASIS) וכן למד זמן מה באוניברסיטת לאמנויות (פילדלפיה) ובמכון לאמנויות קליפורניה (CalArts) בלוס אנג'לס. בלוס אנג'לס, מאטאראזו, קיבל תפקידים בסדרת סרטים קצרים במעגל הפסטיבלים שרצו בפסטיבל הסרטים טרייבקה ובפסטיבל הקולנוע בקאן. הוא שיחק בתפקידים קטנים בכמה סדרות טלוויזיה, בין היתר "בנות", "מעמידות פנים", של רשת MTV, "מחשבות פליליות" ברשת CBS ו"ללא מילים" ששודרה ABC. מאטאראזו נבחן לתפקיד לסדרת הטלוויזיה "זאב צעיר" בשנת 2016 אך לא קיבל את התפקיד שלשמו קרא. שבועיים לאחר מכן, המפיק הבכיר של "זאב צעיר", ג'ף דייוויס, יצר קשר עם השחקן כדי לומר שהם רוצים את מאטאראזו לשלושה פרקים. לאחר מכן דייוויס וכותבי הסדרה הרחיבו את התפקיד דרך סיום הסדרה והפכו את דמותו של מאטאראזו לאחד הנבלים העיקריים של העונה. מדיה וקבצים בנושא אנדרו מאטאראזו בוויקישיתוף אנדרו מאטאראזו, ברשת החברתית אקס (טוויטר) אנדרו מאטאראזו, ברשת החברתית אינסטגרם אנדרו מאטאראזו, במסד הנתונים הקולנועיים IMDb (באנגלית) "BIO". jadematarazzo.com (באנגלית אמריקאית). נבדק ב-2017-07-29. "Andrew Matarazzo bio". LA Casting. נבדק ב-24 ביולי 2017. {{cite web}}: (עזרה) "West Hollywood Motel review". OUT Magazine. נבדק ב-24 ביולי 2017. {{cite web}}: (עזרה)
חסימת כתובות IP

חסימת כתובות IP היא יישום של שירות אינטרנט החוסם בקשות ממחשבים עם כתובות IP מסוימות. בדרך כלל משתמשים בחסימת כתובות IP כדי להגן מפני מתקפות כוח גס (אנ'), ולמנוע גישה באמצעות כתובת זדונית. ניתן להשתמש בחסימת כתובות IP להגבלת הגישה לאזור גאוגרפי מסוים או ממנו, למשל לצורך הפצת תוכן לאזור ספציפי, או חסימה גאוגרפית. לכל מכשיר המחובר לאינטרנט מוקצית כתובת IP ייחודית, הנחוצה כדי לאפשר למכשירים לתקשר זה עם זה. בעזרת תוכנה מתאימה באתר המארח, ניתן לנטר את כתובות ה-IP של המבקרים כדי לקבוע את מיקומם הגאוגרפי של המבקרים. רישום כתובת ה-IP יכול, למשל, לקבוע האם אדם מסוים ביקר באתר בעבר, למשל כדי להצביע יותר מפעם אחת, כמו גם לפקח על דפוסי הצפייה שלו, כמה זמן עבר מאז שהוא ביצע פעילות כלשהי באתר (בהנחה והאתר הגדיר מגבלת זמן), ועוד. ידיעת המיקום הגאוגרפי של המבקר מלמדת, מלבד פרטים נוספים, על מדינת המבקר. במקרים מסוימים בקשות ממדינה מסוימת או תגובות עליהן ייחסמו לחלוטין. משתמשים עשויים לעקוף חסימה גאוגרפית וצנזורה באמצעות חיבור VPN ובכך להגן על המיקום והזהות האישית שלהם ולהישאר אנונימיים. באתר אינטרנט, חסימת כתובות IP יכולה למנוע גישה מכתובת זדונית, אם כי ניתן להשתמש תחילה באזהרה או בחסימת החשבון. הקצאה דינמית של כתובות IP על ידי ספקי שירותי אינטרנט יכולה לסבך את חסימת כתובות ה-IP, מה שמקשה על חסימת משתמש ספציפי מבלי לחסום כתובות IP רבות (חסימת טווחי כתובות IP), ובכך ליצור נזק רחב. מערכות הפעלה דמויות יוניקס מיישמות בדרך כלל חסימת כתובות IP באמצעות עטיפת TCP והיא מוגדרת במערכת על ידי קובצי בקרת הגישה etc/hosts.deny/ ו-etc/hosts.allow/. חברות ובתי ספר המציעים גישה למשתמשים מרחוק משתמשים בתוכנות לינוקס כגון DenyHosts או Fail2ban להגנה מפני גישה בלתי מורשית תוך מתן גישה מרחוק למורשים. התוכנה משמשת גם לצורך מתן גישה מרחוק למחשבים וכן לצנזורה באינטרנט. ניתן להשתמש בשרתי פרוקסי ובשיטות אחרות כדי לעקוף את חסימת התעבורה מכתובות IP. עם זאת, קיימות שיטות נגד פרוקסי. בפסק דין של בית המשפט בארצות הברית משנת 2013 בתיק Craigslist v. 3Taps, קבע השופט הפדרלי האמריקני צ'ארלס ברייר כי עקיפה של חסימת כתובות גישה מהווה הפרה של חוק שימוש לרעה והונאת מחשבים (CFAA) בגין "גישה בלתי מורשית", שעונשה פיצויים. גישה לאינטרנט כתובת IP IPv6 מדיה וקבצים בנושא חסימת כתובות IP בוויקישיתוף The John Marshall Journal of Computer & Information Law, Center for Computer/Law, 2003 "What is an IP address?". HowStuffWorks (באנגלית). 2001-01-12. נבדק ב-2019-12-13. "How cookies track you around the web & how to stop them". Privacy.net (באנגלית). 2018-02-24. נבדק ב-2019-12-13. "How to: Circumvent Online Censorship". ssd.eff.org. אורכב מ-המקור ב-2018-12-23.
אנדור סירטש

אנדור סירטש (במקור שוורץ, בהונגרית: Szirtes Andor; וראנו, 8 במרץ 1907–1943) היה פובליציסט יהודי-הונגרי, שנספה בשואה. אישיותו, כתיבתו העיתונאית ותפקידו בהיסטוריה של המחשבה ממקמים אותו כאופוזיציונר בין לאיוש סאבו לבין בלה טאבור (הכינוי "אופו" הוא גרסה מקוצרת וסלנגית לשמה של האופוזיציה המסוימת הזו, שהייתה תנועת שמאל אנטי-קפיטליסטית ואנטי-בולשביקית בראשית שנות השלושים בהונגריה, בראשות לאיוש סאבו, פאל יוסטוס, פאל פרטוש ואנדור סירטש). אנדור סירטש נולד במשפחה יהודית כבנם של מנו שוורץ ושל פאני לנדסמן. הוא סיים את לימודיו בגימנסיה למסחר ברחוב וש בבודפשט ואחר כך למד כימיה של טקסטיל בברנו. הוא היה חבר בחוג הפוליטי בשם "אגודת מיקלוש ברטה". הפרסום הראשון שלו הופיע בכתב העת "בן זמננו" (Kortárs) בשנת 1930. יצירתו הידועה האחרונה הייתה הערכים במה שכונה "האנציקלופדיה של היום" (הערכים "אריסטוקרטיה", "הפיכה", "בולשביזם", "מרכז אירופה", "לניניזם", "מלחמת אזרחים", "סינדיקליזם", "סטליניזם", "טרוצקיזם" ועוד) בעריכת זולטאן גאשפאר. עבודותיו הופיעו בכתבי העת ה"מאה שלנו", "ספ סו", והוא פרסם את מאמריו ב"פורום ההונגרי" של אותה התקופה. הביקורות השיטתיות שלו, שנכתבו בעקביות מנקודת מבט שמאלית, היו ניתוחים קיצוניים. על איכות הידע המעודכן שלו תעיד העובדה שהוא כתב את הדיווחים הראשונים בהונגרית על אסכולת פרנקפורט. המאמר הבולט שלו, שנתן פרשנות למשפטי הראווה הראשונים שהתרחשו בברית המועצות, נקרא בדרך כלל בצורה אופיינית בשם "אחרי הריאקציה התרמידורית". תנאי החיים הקשים שלו ואחר כך מותו המוקדם מנעו ממנו להתפתח לחלוטין ובמשך עשור אחד בלבד נולדה היצירה שלו עם כישורי כתיבה מצוינים והשאירה רק כמות קטנה יחסית של טקסטים. ההיסטוריון הספרותי אנדראש לנדיאל, שחקר את יצירתו, תיאר את ביקורתו הרדיקלית של סירטש בהשראה מרקסיסטית, כנקייה מכל דוקטרינה, אנטי-סטליניסטית ומודרנית. לא ידוע תאריך ומקום מותו המדויק. הוא נלקח לשירות העבודה (עבודות כפייה לגברים יהודים עבור הצבא ההונגרי) ונעלם בחזית אוקראינה בשנת 1943. בשנת 2015, קרן ג'רג' לוקאץ' העניקה תמיכה לבית ההוצאה לאור Syllabux להוצאת ספר המחקר שלו "ביקורת חברתית והתקדמות". אנדראש לנדיאל: "עותק שולחני" של האנציקלופדיה של ימינו. 1998. על עבודתם של יוז'ף צ'טיני, אלק ארדדי וזולטאן גאשפאר בשם "האנציקלופדיה של היום". אימרה טרנצ'יני: Vulnera Hungariae. (חיבור ותקשורת דוקומנטרית על אנדור סירטש) פרנץ גלמבוש (מחבר): כתבי העת של לאיוש קשאק (MEK) פרנץ גלמבוש (מחבר): סופרים וכתבי הספ סו (1939-1936) (MEK) אנדור סירטש: אחרי הריאקציה התרמידורית (קטע). שנתון 2011 מתוך ההיסטוריה של תנועת העבודה הבינלאומית. סאבולץ' סיטה: הספד מאוחר 13 בינואר 2013 התאחדות הקהילות היהודיות בהונגריה Az „oppó” név az oppozíció szó rövidített és szlengesített változata. Baloldali antikapitalista és antibolsevista mozgalom az 1930-as évek elején Szabó Lajos, Justus Pál, Partos Pál és Szirtes Andor vezetésével.
תחנת העמל

תחנת העמל היא אחת מהתחנות של הקו האדום כחלק מהמערכת להסעת המונים במטרופולין תל אביב. מיקומה ברחוב הרב יצחק ניסנבוים בבת ים, סמוך להיכל המשפט בת ים. תחנת העמל שוכנת בדרום העיר בת ים, ממערב לשכונת קריית באבוב והיא התחנה שלפני התחנה האחרונה של הקו האדום, תחנת הקוממיות. תחבורה בבת ים מדיה וקבצים בנושא תחנת העמל בוויקישיתוף